ཁོས་གང་ཡིན་ཟེར་ན།གཅིག་ནས་ང་ཚོའི་གྲོང་ཚོ་འདི་རི་སྒང་དུ་ཆགས་པས་ཆུ་ཉེན་ཆེ་ཞིང་།ཆར་པ་འབྲིང་ཚད་ཅིག་བབས་ན་ཡང་ཆུ་རྣམས་སྡོད་མ་ཐུབ་པར་གང་སར་རྒྱུག་པ་དང་།ཞིང་ས་རྣམས་ཐུར་དུ་འཁྱེར་ནས་བལྟ་རྒྱུ་འདི་རྒྱུ་མེད་པ་བཟོ་གི་ཡོད།སྟོན་ཀ་ལོ་ཏོག་ལག་ཏུ་ལེན་དུས་ཕྱེད་ཡོད་ཕྱེད་མེད་མ་རེད་དམ།ཡང་ཆར་པ་མ་འབབ་ན་ཞིང་ཆུ་གནམ་ལ་བརྟེན་དགོས་པས་གང་སྡུག་སྡུག་རེད།གཉིས་ནས་ཤང་དང་ལམ་ཐག་རིང་ལ་འཕྲུལ་ཆས་རིགས་ཡོང་ས་མེད་པས་གང་ཅིའི་ཐད་དཀའ་ངལ་འཕྲད་ཀྱི་ཡོད།དཔེ་ཆ་བཞག་ན།མི་གཅིག་ནད་ཀྱིས་མནར་དུས་ལམ་སེང་ཨེམ་རྗེ་བསྟེན་མི་ཐུབ་པ་མ་ཟད།ཨེམ་རྗེ་སྐད་གཏོང་བའམ་ཨེམ་རྗེའི་སར་འགྲོ་བའི་བར་ལ་མིའི་ཚེ་སྲོག་ལ་ཉེན་ཁ་འཕྲད་ཀྱི་ཡོད་།གསུམ་ནས་ཞེས་ཤོད་པའི་སྐབས་དེར།